
LIETUVOS RESPUBLIKOS
MOKSLO IR STUDIJŲ ĮSTATYMO NR. XI-242 76, 82, 821 STRAIPSNIŲ PAKEITIMO IR PAPILDYMO 822 STRAIPSNIU 
ĮSTATYMAS

2020 m.                      d. Nr.
Vilnius

              1 straipsnis. 76 straipsnio pakeitimas
              Pakeisti 76 straipsnio 1 dalies 4 punktą ir jį išdėstyti taip:
„4) socialinėms stipendijoms, studijų stipendijoms, tikslinėms stipendijoms, stipendijoms neįgaliesiems ir kitai paramai.“

2 straipsnis. 82 straipsnio pakeitimas 
Pakeisti 82 straipsnio 1 dalį ir ją išdėstyti taip:
            „1. Studentams gali būti mokamos socialinės, skatinamosios, tikslinės ir studijų stipendijos, stipendijos neįgaliesiems.“

3 straipsnis. 821 straipsnio pakeitimas
Pripažinti netekusiu galios 821 straipsnio 2 dalies 2 punktą.

4 straipsnis. Įstatymo papildymas 822 straipsniu
Papildyti 822 straipsniu:
„822 straipsnis. Stipendijos neįgaliesiems
1. Aukštųjų mokyklų trumposios, pirmosios, antrosios, trečiosios pakopų, vientisųjų ir profesinių studijų neįgaliesiems studentams iš valstybės biudžeto lėšų mokamos stipendijos neįgaliesiems. Stipendijos neįgaliajam dydis – 13,33 bazinės socialinės išmokos dydžio per mėnesį. Stipendija neįgaliajam skiriama studijų semestrui.
[bookmark: _Hlk24354488]2. Stipendijos neįgaliesiems skiriamos studentams, atitinkantiems abu kriterijus: 
1) turi teisės aktų nustatyta tvarka nustatytą 45 procentų ar mažesnį darbingumo lygį arba sunkų ar vidutinį neįgalumo lygį; 
2) po negalios nustatymo aukštojoje mokykloje studijuoja pirmą kartą tos pačios pakopos, taip pat vientisosiose ir profesinėse studijose, išskyrus atvejį, kai studentas, prieš tai nutraukęs studijas arba pašalintas iš aukštosios mokyklos, vėl pradeda studijuoti.
[bookmark: _GoBack]3. Stipendijų neįgaliesiems neturi teisės gauti studentai:
1) šio įstatymo 80 straipsnio 2 dalyje nustatytais atvejais;
2) esantys akademinėse atostogose; 
3) aukštosios mokyklos nustatyta tvarka turintys daugiau kaip 3 akademines skolas;
4) kurie įvykdė studijų programos reikalavimus, tačiau jiems atidėtas baigiamojo darbo gynimas ar baigiamojo egzamino laikymas.
4. Studentui, vienu metu studijuojančiam pagal kelias studijų programas, skiriama tik viena stipendija neįgaliajam per studijų semestrą.
5. Stipendijų neįgaliesiems mokėjimas nutraukiamas:
1) studentui baigus studijas pirma numatytos studijų baigimo datos, nutraukus studijas ar pašalinus studentą iš aukštosios mokyklos;
2) atsiradus ir (arba) paaiškėjus šio straipsnio 3 dalyje nustatytoms aplinkybėms, dėl kurių studentui negalėjo būti skirta stipendija neįgaliajam;
3) studentui mirus.
6. Jei studentas, prieš tai nutraukęs studijas arba pašalintas iš aukštosios mokyklos, vėl pradeda studijuoti, stipendija neįgaliajam jam nemokama už tą studijų laikotarpį, už kurį ji buvo mokėta, iki jam nutraukiant studijas ar pašalinant jį iš aukštosios mokyklos.
[bookmark: _Hlk24354685]7. Stipendijų neįgaliesiems skyrimo ir administravimo tvarką nustato Vyriausybė. Stipendijas neįgaliesiems administruoja Valstybinis studijų fondas.“

5 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 3 dalį, įsigalioja 2022 m. rugsėjo 1 d.
2. Iki šio įstatymo įsigaliojimo paskirtos išmokos neįgaliesiems studentams mokamos iki šio įstatymo įsigaliojimo galiojusia tvarka, bet ne ilgiau nei šio įstatymo nustatyta tvarka paskirta stipendija neįgaliajam.
3. Lietuvos Respublikos Vyriausybė ir Lietuvos Respublikos švietimo, mokslo ir sporto ministras iki 2022 m. rugpjūčio 31 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.


Respublikos Prezidentas



